**ส เพราะเห็นแก่เรามนุษย์ เพื่อทรงช่วยเราให้รอด พระองค์จึงเสด็จจากสวรรค์**

พ พระองค์ทรงรับสภาพมนุษย์ จากพระนางมารีย์พรหมจารี ด้วยพระอานุภาพของพระจิตเจ้า

**ส และทรงบังเกิดเป็นมนุษย์**

พ สมัยปอนทิอัส ปิลาต พระองค์ทรงถูกตรึงกางเขนเพื่อเรา

**ส พระองค์สิ้นพระชนม์และถูกฝังไว้**

พ ทรงกลับคืนพระชนมชีพในวันที่สาม ตามความในพระคัมภีร์

**ส เสด็จสู่สวรรค์ประทับเบื้องขวาพระบิดา**

พ พระองค์จะเสด็จมาอีกด้วยพระสิริรุ่งโรจน์เพื่อทรงพิพากษาผู้เป็นและผู้ตาย

**ส รัชสมัยของพระองค์จะไม่สิ้นสุด**

พ ข้าพเจ้าเชื่อในพระจิต พระเจ้าผู้ทรงบันดาลชีวิต

**ส ทรงเนื่องมาจากพระบิดาและพระบุตร**

พ ทรงรับการถวายสักการะและพระสิริรุ่งโรจน์ร่วมกับพระบิดาและพระบุตร

**ส พระองค์ดำรัสทางประกาศก**

พ ข้าพเจ้าเชื่อว่า มีพระศาสนจักร หนึ่งเดียว ศักดิ์สิทธิ์ สากลและสืบเนื่องจากอัครสาวก

**ส ข้าพเจ้าประกาศยืนยันว่า มีศีลล้างบาปหนึ่งเดียวเพื่ออภัยบาป**

พ ข้าพเจ้ารอวันที่ผู้ตายจะกลับคืนชีพ

**ส และคอยชีวิตในโลกหน้า อาแมน**

**พระสงฆ์** **เชิญกลับไปโดยสวัสดิภาพ ขอพระเจ้าสถิตกับท่านเสมอ**

ผู้รับเลือกสรร อาแมน



พิธีพิจารณาความตั้งใจครั้งแรก

(อาทิตย์ที่ 3 เทศกาลมหาพรต)

หลังจากบทเทศน์ พระสงฆ์เชิญคริสตชนและผู้ได้รับเลือกสรรขึ้นมามอบตัวไว้ในพระหัตถ์ของพระเป็นเจ้า ทุกคนภาวนาเงียบๆ สักครู่

พระสงฆ์หันมาหาผู้ได้รับเลือกสรร และพูดเตือนใจว่า **“พวกเราทุกคนต้องการการกลับใจและการชำระจิตใจอยู่เสมอ ข้าพเจ้าสนับสนุนให้ผู้ได้รับเลือกสรรอุทิศตนเองแด่พระเป็นเจ้าอย่างสมบูรณ์”**

 หลังจากนั้น พระสงฆ์ขอให้ผู้ได้รับเลือกคุกเข่าลงโดยกล่าวว่า :

 **“ผู้ได้รับเลือกสรร เชิญคุกเข่าเพื่อสวดภาวนาเถิด”**

🙡… บทภาวนาเพื่อผู้ได้รับเลือกสรร …🙣

ขณะสวดภาวนาเพื่อผู้ได้รับเลือกสรร**พ่อแม่อุปถัมภ์วางมือบนบ่าของลูกอุปถัมภ์**

**พระสงฆ์ : ให้เราภาวนาเพื่อผู้ได้รับเลือกซึ่งพระศาสนจักรเลือกด้วยความ มั่นใจ ขอให้พวกเขาได้เตรียมตัวเองให้สมบูรณ์ เพื่อในวันฉลอง ปัส กาจะได้พบกับพระคริสตเจ้าในศีลศักดิ์สิทธิ์**

ผู้อ่าน 1 เพื่อผู้ได้รับเลือกจะได้ไตร่ตรองพระวาจาของพระเป็นเจ้าในจิตใจและ ซาบซึ้งในความหมายยิ่งวันยิ่งมากขึ้น ให้เราภาวนา

*ทุกคน โปรดสดับฟังเถิดพระเจ้าข้า*

ผู้อ่าน 2 เพื่อผู้ได้รับเลือกจะได้เรียนรู้เพื่อรู้จักพระคริสตเจ้าผู้เสด็จมาช่วยผู้ที่ หลงทางให้รอด ให้เราภาวนา

ผู้อ่าน 3 เพื่อบุคคลที่สารภาพด้วยความสุภาพถ่อมตนว่าตนเองเป็นคนบาป

 ให้เราภาวนา

ผู้อ่าน 4 เพื่อบุคคลที่ยอมปฏิเสธทุกสิ่งในชีวิต ที่เป็นปฏิปักษ์กับพระคริสตเจ้า และทำให้พระองค์ไม่พอพระทัย ให้เราภาวนา

ผู้อ่าน 5 เพื่อวอนขอพระจิตเจ้าช่วยให้ผู้รับเลือกสรรเอาชนะความอ่อนแอ

 ทั้งหลายอาศัยพระฤทธานุภาพของพระองค์ ให้เราภาวนา

ผู้อ่าน 6 เพื่อวอนขอองค์พระจิตเจ้าสอนบรรดาผู้ได้รับเลือกสรรให้รู้จัก
 พระเป็นเจ้ามากขึ้น และทุกสิ่งที่เป็นที่พอพระทัยพระองค์

 ให้เราภาวนา

ผู้อ่าน 7 เพื่อครอบครัวของผู้เรียนคำสอนจะได้มีความไว้ใจในองค์พระคริสตเจ้า พบสันติและความศักดิ์สิทธิ์ในพระองค์ ให้เราภาวนา

ผู้อ่าน 8 เพื่อเราแต่ละคน จะได้มีการเปลี่ยนแปลงตนเองในการเตรียมตัวเพื่อ วันปัสกา สวดภาวนาและพากเพียรในการทำความดี ให้เราภาวนา

ผู้อ่าน 9 เพื่อโลกของเราและทุกคนที่อ่อนแอจะกลับเข้มแข็งขึ้น สิ่งใดที่ถูก ทำลาย จะได้รับการสร้างขึ้นใหม่ บุคคลที่หลงทางจะได้พบหนทางที่ถูกต้อง เพื่อได้รับการไถ่ในองค์พระคริสตเจ้า ให้เราภาวนา

🙡… บทภาวนาละทิ้งความชั่ว …🙣

*พระสงฆ์หันไปกล่าวกับผู้ได้รับเลือกสรร*

ข้าแต่พระเป็นเจ้าผู้ทรงสรรพานุภาพ

พระองค์ทรงส่งพระบุตรลงมาเป็นพระผู้ช่วยให้รอดของข้าพเจ้าทั้งหลาย

ขอพระองค์โปรดให้บรรดาผู้เรียนคำสอนเหล่านี้

ซึ่งเหมือนกับสตรีชาวสะมาเรียที่กระหายน้ำทรงชีวิตได้หันมาหาพระเป็นเจ้า เมื่อเขาได้ฟังพระวาจาของพระองค์

ละทิ้งบาปและความอ่อนแอต่างๆ

โปรดป้องกันเขาทั้งหลายจากการทะนงตน และจากอำนาจของปีศาจ

โดยปลดปล่อยพวกเขาจากจิตชั่ว

เพื่อการยอมรับในความผิดบาปที่ตนได้กระทำ

เพื่อสมจะได้ชำระใจให้บริสุทธิ์ และก้าวหน้าในหนทางแห่งความรอด

เราวอนขอทั้งนี้ อาศัยพระคริสตเจ้า พระเจ้าของข้าพเจ้าทั้งหลาย

ทุกคน **อาแมน**

พระสงฆ์วางมือเหนือศีรษะผู้ได้รับเลือกแต่ละคน

จากนั้นยื่นมือเหนือทุกคนภาวนาว่า

ข้าแต่พระเยซูคริสตเจ้า

อาศัยพระปรีชาญาณอันเต็มไปด้วยพระกรุณาธิคุณของพระองค์

พระองค์เปลี่ยนใจของหญิงคนบาปและสอนให้เธอสักการบูชาพระบิดาเจ้าด้วยจิตและความจริง

บัดนี้ ขอให้ผู้ได้รับเลือกสรรเหล่านี้เป็นอิสระจากอำนาจของปีศาจ

ด้วยฤทธานุภาพของพระองค์ เหมือนพวกเขาได้รับน้ำทรงชีวิต

โปรดสัมผัสจิตใจของผู้ได้รับเลือกสรร ด้วยอำนาจของพระจิตเจ้า

เพื่อให้พวกเขามารู้จักพระบิดาเจ้าในความเชื่อที่แท้จริง

ซึ่งแสดงให้เห็นได้ในความรัก ทั้งนี้ ขอพึ่งพระบารมีพระเยซูคริสตเจ้า

ผู้ดำรงชีพ และเสวยราชย์ตลอดนิรันดร

ทุกคน **อาแมน**

พิธีกร เชิญยืนเพื่อยืนยันความเชื่อของเราพร้อมกัน

พระสงฆ์ ข้าพเจ้าเชื่อในพระเจ้าหนึ่งเดียว

**สัตบุรุษ พระบิดาผู้ทรงสรรพานุภาพ เนรมิตฟ้าดิน ทั้งสิ่งที่เห็นได้และเห็นไม่ได้**

พ ข้าพเจ้าเชื่อในพระเยซูคริสตเจ้า พระบุตรหนึ่งเดียวของพระเจ้า

**ส ทรงบังเกิดจากพระบิดาก่อนกาลเวลา**

พ ทรงเป็นพระเจ้าจากพระเจ้า

**ส เป็นองค์ความสว่างจากองค์ความสว่าง**

พ ทรงเป็นพระเจ้าแท้จากพระเจ้าแท้

**ส มิได้ถูกสร้างแต่ทรงบังเกิดร่วมพระธรรมชาติเดียวกับพระบิดา**

พ อาศัยพระบุตรนี้ ทุกสิ่งได้รับการเนรมิตขึ้นมา